b"\n_START_ARTICLE_\nJohn Keats\n_START_SECTION_\nLiv og virke\n_START_PARAGRAPH_\nKeats ble f\xc3\xb8dt i Moorgate i London, hvor faren arbeidet som stallkar. I 1803 d\xc3\xb8de faren etter \xc3\xa5 ha falt fra hesten. Moren giftet seg p\xc3\xa5 ny like etterp\xc3\xa5, men forlot raskt den nye ektemannen, og flyttet med barna til Keats' bestemor._NEWLINE_Keats studerte medisin ved Guy's Hospital i London 1815-1817, men oppgav medisinstudiene for poesien. Han debuterte i tidsskriftet The Examiner og utgav i 1817 sitt f\xc3\xb8rste verk, diktsamlingen Poems. \xc3\x85ret derp\xc3\xa5 kom eposet Endymion, Isabella og Hyperion. Et velkjent verk er Ode on a Grecian Urn fra 1819. Samme \xc3\xa5r skrev han ogs\xc3\xa5 Ode to Psyche og Ode to a Nightingale._NEWLINE_Keats led av tuberkulose og seilte til Italia i 1820 i et fors\xc3\xb8k p\xc3\xa5 \xc3\xa5 berge helsen. Han bodde i Roma i et hus p\xc3\xa5 h\xc3\xb8yre side om Spansketrappen; huset er i dag museum._NEWLINE_Han ble begravd p\xc3\xa5 Cimitero acattolico di Roma dagen etter sin d\xc3\xb8d."